Xirivella treballa incessantment per a fer front a l'efecte de la DANA
04 de novembre de 2024

Xirivella treballa intensament per a fer front als efectes provocats per la DANA i ajudar als municipis més afectats. Xirivella es va veure afectada pel desbordament del barranc de la Saleta i la totalitat del municipi va quedar negada per l'aigua, que alguns punts va superar el metre d'altura, entrant en baixos, comercials, habitatges i garatges. Afortunadament, fins al moment no s'ha registrat cap pèrdua personal, encara que les materials són abundants.

Quant a les comunicacions, tots els accessos a la localitat són transitables i s'està donant el servei de transport públic d'autobús, encara que afectat en algunes línies. Les línies 160, 161 i 170 estan funcionant encara que amb alguna modificació en el seu trajecte, mentisques que les línies 106 i 164 estan sense servei.

Sis dies després de la catàstrofe els treballs en la localitat se centren sobretot en la neteja dels carrers i la retirada dels estris danyats per la inundació. Durant aquests dies s'han retirat desenes de tones i encara queden objectes per recollir. Cal tindre en compte que l'empresa que s'encarrega de la neteja en la localitat té seu a Paiporta i ha tingut molts problemes amb la maquinària, amb el que la Brigada d'Obres i el personal voluntari ha hagut de col·laborar intensament en aquesta labor.

L'altre punt fonamental és la neteja dels centres educatius per a poder reprendre les classes com més prompte millor. En aquest aspecte, encara que tots han patit danys, els CEIP Gregorio Mayans i Miguel de Cervantes. Les classes s'han suspés aquest dilluns per a continuar amb els treballs de neteja i organització dels centres, que van començar fa uns dies amb la col·laboració de tota la comunitat educativa: docents, familiars, alumnat i voluntaris. Aquest mateix dilluns s'ha pres la decisió d'anul·lar la suspensió de l'activitat educativa i la volta a les aules en tots els centres excepte en el CEIP Gregori Mayans i Miguel de Cervantes. No obstant això, els centres tindran autonomia per a organitzar la volta a l'activitat i informaran directament les famílies..

ONA SOLIDÀRIA

A més del treball per a restablir la normalitat, també s'està portant una ingent tasca per a ajudar als municipis més afectats. Durant tres dies el Centre Jove ha recollit tones de material que ha distribuït en camions i furgonetes per les localitats més danyades per la DANA. S'han emportat aliments, aigua, productes de neteja i higiene i altre material a localitats com Alfafar, Catarroja, Benetússer, Aldaia, Albal, La Torre o Picanya.

Tal ha sigut l'al·luvió de solidaritat que s'ha habilitat el pavelló del poliesportiu, que està quasi al màxim de la seua capacitat, per a emmagatzemar tot el material. Les donacions han arribat donacions de Xirivella, però també d'altres zones de la Comunitat Valenciana i d'Espanya com Extremadura, Almeria, Múrcia o Conca. En aquests moments no es rep més material i en els pròxims dies s'anirà distribuint per les localitats més afectades segons les seues necessitats.

El poliesportiu també està acollint a 82 policies que han vingut des de Getafe, Mallorca i Menorca per a ajudar en aquesta catàstrofe. Els agents s'han instal·lat a Xirivella, on tenen un lloc per a dormir, llavar-se i mudar-se. A més, s'ha habilitat l'espai del centre de Samarra per a Associació Internacional de Policia de la Comunitat Valenciana, que està coordinant la recepció de camions d'altres ciutats que porten material.

SERVEIS MUNICIPALS

Quant als serveis municipals, s'ofereixen tots els serveis bàsics i s'han reforçat els de Serveis Socials per a donar solució a les necessitats sorgides per les inundacions. Tot això, a pesar que encara no s'ha pogut incorporar la totalitat de la plantilla pels problemes de desplaçaments en la zona i s'han posat en marxa les mesures per a facilitar el teletreball.

Pel que respecta a les activitats municipals com els tallers de pintura i dibuix, ceràmica, d'arts escèniques o les escoles esportives, han segueixen suspeses aquesta setmana fins que es puga assegurar el seu correcte funcionament per l'estat de les instal·lacions i per la disponibilitat del professorat o monitors per a realitzar aquestes activitats. També s'ha anul·lat la celebració de la Mostra Internacional de Pallasses i Pallassos, que tenia prevista la seua inauguració aquesta setmana. Si que donarà servei aquesta setmana la biblioteca central, després de comprovar que la pluja, encara que va entrar en el centre, no va danyar cap material. També estan preparats per a obrir les llars de majors.